Държавен вестник, бр. 9, 2012 г., стр. 12

СТР.  12	
Д Ъ Р Ж А В Е Н  В Е С Т Н И К 	
БРОЙ  9
(4) Инвестиционната програма включва 
подробно описание на планираните инвести­
ции и дейности, които допринасят за пости­
гането на една или повече от следните цели:
1. увеличаване на броя на членовете в 
съответствие с определените минимални 
изисквания в чл. 5, ал. 1, т. 3;
2. нарастване на стойността на реализи­
раната на пазара продукция в съответствие с 
определените минимални изисквания в чл. 5, 
ал. 1, т. 4;
3. внедряване на нови продукти, процеси и 
технологии и подобряване на наличните про­
изводствени материални и/или нематериални 
активи, и/или
4. подобряване на сътрудничеството с 
производителите и преработвателите на зе­
меделски продукти, и/или
5. опазване на околната среда, включи­
телно с намаляване на вредните емисии и 
отпадъци, и/или
6. подобряване на хигиенните, фитосани­
тарните, екологичните и други условия на 
производство, и/или
7. подобряване качеството на произвежда­
ните плодове и зеленчуци, и/или
8. подобряване на възможностите за про­
изводство и маркетинг на произвежданите 
плодове и зеленчуци.
(5) Инвестиционната програма включва 
само допустими за подпомагане разходи съ­
гласно приложение № 9. При закупуване на 
техника за обработка на почвата и прибиране 
на реколтата в инвестиционната програма се 
посочва размерът на земята, за който техни­
ката ще бъде използвана.
(6) Представените документи съгласно при­
ложение № 8 трябва да отговарят на следните 
изисквания:
1. да се представят в оригинал, нотариално 
заверено копие или копие, заверено от групата 
производители; в случай на представяне на 
заверени от групата производители копия на 
документи техните оригинали се представят 
за преглед от служител на Разплащателната 
агенция;
2. да се представят на български език; в 
случаите, когато оригиналният документ е 
изготвен на чужд език, той трябва да бъде 
придружен с превод на български език, извър­
шен от заклет преводач, а когато документът 
е официален по смисъла на Гражданския 
процесуален кодекс, той трябва да бъде ле­
гализиран или с апостил.“
§ 7. Създават се чл. 7а, 7б, 7в и 7г:
„Чл. 7а.(1) Разплащателната агенция прове­
рява представения план за признаване, вклю­
чително чрез инспекция на място, относно:
1. точността на информацията, включена 
в него;
2. търговската и техническата обоснованост 
на предвидените мерки;
3. допустимостта на включените в него 
инвестиционни разходи;
4. съответствието с изискванията на на­
ционалното законодателство и с правото на 
Европейския съюз.
(2) Инвестиционната програма се оценя­
ва съгласно приложение № 10 по следните 
икономически и финансови показатели на 
предложените инвестиции и дейности:
а) прогнози за нетните парични потоци 
на проекта;
б) нетна настояща стойност на инвести­
цията; 
в) изчисляване на вътрешна норма на 
възвръщаемост на инвестицията;
г) индекс на рентабилност на инвестицията;
д) изчисляване на срока на откупуване на 
инвестицията.
(3) Инвестиционната програма трябва да 
показва икономическа жизнеспособност на 
стопанството и нейното изпълнение да води 
до значително подобряване на цялостната му 
дейност чрез постигане на една или повече 
цели по чл. 7, ал. 4.
(4) Когато установи нередовност на пода­
дените документи или непълнота в заявените 
в тях данни, Държавен фонд „Земеделие“ 
изпраща уведомително писмо до групата 
производители за установените нередовности 
и/или непълноти. Срокът за одобряване на 
плана за признаване започва да тече, след 
като групата производители на плодове и 
зеленчуци допълни и/или обоснове плана за 
признаване и/или инвестиционната програма 
и/или представи необходимите документи. 
(5) Преди приемането на плана за при­
знаване Разплащателната агенция уведомява 
Европейската комисия, като посочва очаква­
ните финансови последици.
(6) В двумесечен срок от получаване на 
плана за признаване и инвестиционната про­
грама въз основа на проверките и оценките 
по ал. 1, 2 и 3 изпълнителният директор на 
Държавен фонд „Земеделие“ със заповед:
1. одобрява плана за признаване и инвес­
тиционната програма;
2. отхвърля представения план за призна­
ване и инвестиционната програма; заповедта 
за отхвърляне на представения план за при­
знаване и инвестиционната програма подлежи 
на обжалване по реда на Административно-
процесуалния кодекс.
(7) В 14-дневен срок от получаване на 
свидетелството по чл. 14, ал. 2 признатата 
група производители сключва договор с 
Разплащателната агенция за изпълнение 
на одобрената инвестиционна програма.